Luther oli suurepärane kõnemees  ja hea huumorisoonega. Kuulsad on tema lauakõned. Kogutud teostena on ta meile pärandanud 120 köidet 80 000 leheküljel. Lutheri rikkalikust pärandist võib igaüks endale midagi leida ja sellele toetudes on võimalik näha ja näidata Lutherit väga erinevas valguses. Tema kõnes ja keeles tunneme nii mõnigi kord ära oma ajastu last. Tänapäeval võib see meile tunduda pisut karm ja 'karvane'. Nii näiteks ütleb ta oma Väikese Katekismuse eessõnas rahva usulise võhikluse kohta: "..nad elavad kui armsad lojused ja mõistmatud sead,.." Aga tolleaegses kõnepruugis oli selles eelkõige hoolimist ja muret rahva vaimse seisukorra pärast.